Offentliggørelse af en meddelelse om godkendelse af en standardændring af varespecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 42/05)

Denne meddelelse offentliggøres i henhold til artikel 17, stk. 5, i Kommissionens delegerede forordning (EU) 2019/33 (1)

MEDDELELSE OM GODKENDELSE AF EN STANDARDÆNDRING

»Cabernet d'Anjou«

Referencenummer: PDO-FR-A1005-AM01

Meddelelsesdato: 14.11.2019

BESKRIVELSE AF OG BEGRUNDELSE FOR DEN GODKENDTE ÆNDRING

1. Geografisk område

Det geografiske område ændres således: »Alle etaper af produktionen af de vine, der kan opnå den kontrollerede oprindelsesbetegnelse […], »Cabernet d'Anjou« […], finder sted i det geografiske område, som omfatter følgende kommuner på grundlag af den officielle geografiske kode 2018:

— departementet Deux-Sèvres: Argenton-l'Église, Bouillé-Loretz, Brion-près-Thouet, Louzy, Mauzé-Thouarsais, Oiron, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay og Val en Vignes (tidligere områder i de delegerede kommuner Bouillé-Saint-Paul og Cersay)

— departementet Maine-et-Loire: Allonnes, Angers, Antoigné, Artannes-sur-Thouet, Aubigné-sur-Layon, Beaulieu-sur-Layon, Bellevigne-en-Layon (tidligere områder i de delegerede kommuner Champ-sur-Layon, Faveraye-Mâchelles, Faye-d'Anjou, Rablay-sur-Layon og Thouarcé), Blaison-Saint-Sulpice (tidligere områder i de delegerede kommuner Blaison-Gohier og Saint-Sulpice), Bouchemaine, Brain-sur-Allonnes, Brézé, Brissac Loire Aubance (tidligere områder i de delegerede kommuner Alleuds, Brissac-Quincé, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saint-Saturnin-sur-Loire og Vauchrétien), Brossay, Cernusson, Chacé, Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (tidligere områder i de delegerede kommuner Chanzeaux, La Jumellière og Valanjou), Cizay-la-Madeleine, Cléré-sur-Layon, Le Coudray-Macouard, Courchamps, Denée, Dénezé-sous-Doué, Distré, Doué-en-Anjou (tidligere områder i de delegerede kommuner Brigné, Concourson-sur-Layon, Doué-la-Fontaine, Forges, Meigné, Montfort, Saint-Georges-sur-Layon og Les Verchers-sur-Layon), Épieds, Fontevraud-l'Abbaye, Les Garennes sur Loire (tidligere områder i de delegerede kommuner Juigné-sur-Loire og Saint-Jean-des-Mauvrets), Gennes-Val-de-Loire (tidligere områder i de delegerede kommuner Chênehutte-Trèves-Cunault, Gennes, Grézillé, Saint-Georges-des-Sept-Voies og Le Thoureil), Huillé, Ingrandes-le-Fresne-sur-Loire (tidligere område i den delegerede kommune Ingrandes), Jarzé Villages (tidligere område i den delegerede kommune Lué-en-Baugeois), Louresse-Rochemenier, Lys-Haut-Layon (tidligere områder i de delegerede kommuner Cerqueux-sous-Passavant, La Fosse-de-Tigné, Nueil-sur-Layon, Tancoigné, Tigné, Trémont og Vihiers), Mauges-sur-Loire (tidligere områder i de delegerede kommuner La Chapelle-Saint-Florent, Le Mesnil-en-Vallée, Montjean-sur-Loire, La Pommeraye, Saint-Florent-le-Vieil, Saint-Laurent-de-la-Plaine og Saint-Laurent-du-Mottay), Mazé-Milon (tidligere område i den delegerede kommune Fontaine-Milon), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée d'Anjou (tidligere områder i de delegerede kommuner Bouzillé, Champtoceaux, Drain, Landemont, Liré og La Varenne), Parnay, Passavant-sur-Layon, La Possonnière, Le Puy-Notre-Dame, Rochefort-sur-Loire, Rou-Marson, Saint-Cyr-en-Bourg, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Just-sur-Dive, Saint-Macaire-du-Bois, Saint-Melaine-sur-Aubance, Saumur, Savennières, Soulaines-sur-Aubance, Souzay-Champigny, Terranjou (tidligere områder i de delegerede kommuner Chavagnes, Martigné-Briand og Notre-Dame-d'Allençon), Tuffalun (tidligere områder i de delegerede kommuner Ambillou-Château, Louerre og Noyant-la-Plaine), Turquant, Les Ulmes, Val-du-Layon (tidligere områder i de delegerede kommuner Saint-Aubin-de-Luigné og Saint-Lambert-du-Lattay), Varennes-sur-Loire, Varrains, Vaudelnay og Villevêque

— departementet Vienne: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay og Les Trois-Moutiers.

Kortmateriale, der gengiver det geografiske område, kan findes på hjemmesiden for Institut national de l'origine et de la qualité.«

Formuleringsmæssig ændring: Den nye liste over administrative enheder tager hensyn til sammenlægninger og andre ændringer af den administrative områdeinddeling, der er sket siden godkendelsen af varespecifikationen. Af hensyn til retssikkerheden opstilles listen på grundlag af den gældende version af den officielle geografiske kode, som INSEE udgiver hvert år. Det geografiske områdes perimeter forbliver uændret.

Endelig nævnes det, at kortmateriale, der gengiver det geografiske område, gøres tilgængeligt på INAO's websted for at holde offentligheden bedre informeret.

Enhedsdokumentets afsnit om det geografiske område ændres i overensstemmelse hermed i punkt 6.

2. Afgrænset parcelområde

I varespecifikationens kapitel 1, afsnit IV, nr. 2, indsættes efter ordene »den 5. september 2007« ordene »og den 19. januar 2017«.

Formålet med denne ændring er at indføje tidspunktet for, hvornår den kompetente nationale myndighed har godkendt en ændring af det afgrænsede parcelområde inden for det geografiske produktionsområde. Med afgrænsningen af parcelområdet inden for det geografiske produktionsområde kan de parceller, der egner sig til produktion af vin med den beskyttede oprindelsesbetegnelse, udpeges.

I varespecifikationens kapitel 1, afsnit IV, nr. 2, erstattes ordene »den 4. september 1996« af ordene »den 4. og 5. september 1996«.

Denne ændring er en korrektion af datoen for den nationale myndigheds godkendelse af det afgrænsede parcelområde.

Enhedsdokumentet berøres ikke af denne ændring.

3. Område i umiddelbar nærhed

I kapitel 1, afsnit IV, nr. 3, erstattes listen over kommunerne med:

— departementet Indre-et-Loire: Saint-Nicolas-de-Bourgueil

— departementet Loire-Atlantique: Ancenis, Le Loroux-Bottereau, Le Pallet, La Remaudière, Vair-sur-Loire (tidligere område i den delegerede kommune Anetz) og Vallet

— departementet Maine-et-Loire: Orée d'Anjou (tidligere område i den delegerede kommune Saint-Laurent-des-Autels) og Saint-Martin-du-Fouilloux.

Dette gør det muligt at tage hensyn til de forskellige kommunesammenlægninger, der er sket siden forrige version af produktspecifikationen. Perimeteren om dette område i umiddelbar nærhed forbliver uændret.

Enhedsdokumentets afsnit om yderligere betingelser ændres i overensstemmelse hermed i punkt 9.

4. Bestemmelse om miljøvenligt landbrug

I kapitel 1, afsnit VI, nr. 2, tilføjes følgende: »Mellem rækkerne skal der være et kontrolleret, naturligt eller sået plantedække. I mangel af et sådant plantedække skal den erhvervsdrivende bearbejde jorden for at kontrollere den naturlige vegetation eller begrunde brugen af biologiske bekæmpelsesmidler, der er godkendt af de offentlige myndigheder til vindyrkning. I tilfælde af brug af biologiske herbicider på en parcel er andre herbicider ikke tilladt.«

Denne ændring afspejler den aktuelle udvikling i de erhvervsdrivendes metoder til fordel for agroøkologien i hele vindistriktet Anjou. Den viser, at der i forbindelse med den tekniske udvikling i stigende grad tages højde for miljøbevidstheden. Ændringen medfører nedsat anvendelse af kemiske herbicider ved at fremme, at der findes et plantedække eller gennemføres mekanisk ukrudtsbekæmpelse eller bruges biologiske bekæmpelsesmidler. Denne mindre mængde herbicider skal befordre beskyttelsen af vindyrkningsjordene og bevare deres naturlige funktioner (fertilitet, biodiversitet og biologisk rensning), hvilket bidrager til vinenes kvalitet og autenticitet og styrker begrebet vinområde (»terroir«).

Enhedsdokumentet berøres ikke af denne ændring.

5. Forbud mod vinhøst

I kapitel 1, afsnit VII, nr. 1, litra a), slettes sætningen »Startdatoen for vinhøsten er fastsat i henhold til bestemmelserne i artikel D. 645-6 i den franske lov om landbrug og havfiskeri (code rural et de la pêche maritime)«.

Fastsættelsen af en startdato for høsten er i dag ikke længere nødvendig, idet de erhvervsdrivende nu har en bred vifte af redskaber til rådighed, der sætter dem i stand til at vurdere druernes modenhed nøjagtigt. Hver erhvervsdrivende råder over en vis mængde udstyr og et antal anordninger, såvel egne som fællesejede, der gør det muligt præcist at bestemme den optimale dato for igangsætning af høsten på hver parcel alt efter produktionsmålene.

Enhedsdokumentet berøres ikke af denne ændring.

6. Sukkerindhold

I kapitel 1, afsnit IX, nr. 1, litra c), tilføjes ordene »efter gæring« efter ordene »Vinene har«.

Denne ændring sker for at undgå enhver forveksling med hensyn til sukkerindholdet før gæring, idet det faktisk er vigtigt at præcisere, at dette indhold skal kontrolleres efter gæring.

Enhedsdokumentets afsnit om sukkerindhold ændres i overensstemmelse hermed i punkt 4.

7. Berigelsesteknikker

I afsnit IX, nr. 1, litra d), tilføjes følgende afsnit: »Til fremstillingen […] af rosévine, der kan opnå den kontrollerede oprindelsesbetegnelse »Cabernet d'Anjou« […], er berigelsesteknikker tilladt, og den maksimale delvise koncentration i forhold til de anvendte mængder er fastsat til 10 %.«

Denne ændring skyldes forsøg foretaget på adskillige årgange, hvis resultater har vist, at når råvaren har et godt kvalitetspotentiale, påvirker teknikken med omvendt osmose ikke vinene negativt ved en maksimal koncentration på 10 %, og en berigelse begrænset til et samlet alkoholindhold på 15 %. Berigelsesteknikkerne kan gøre det muligt at genoprette mostens sammensætning i visse år i tilfælde af usikre klimaforhold.

Enhedsdokumentet berøres ikke af denne ændring.

8. Kælderkapacitet

I kapitel 1, afsnit IX, nr. 1, litra e), erstattes sætningen: »Enhver erhvervsdrivende har en kælderkapacitet til vinfremstilling svarende til mindst 1,4 gange bedriftens gennemsnitlige udbytte de seneste fem år« af følgende sætning: »Enhver erhvervsdrivende har en kælderkapacitet til vinfremstilling svarende til mindst 1,4 gange den gennemsnitlige mængde fremstillet vin de seneste fem år«.

I varespecifikationen henvises der ikke til mængdemæssig kapacitet (udtrykt i hl eller m3), men til udbytte, dvs. en høstet mængde divideret med produktionsarealet (udtrykt i f.eks. hl/ha). Den foreslåede ændring gør det muligt at afhjælpe denne uoverensstemmelse om mængder uden at ændre på grundlaget (fortsat mindst 1,4 gange den gennemsnitlige mængde fremstillet vin på bedriften i løbet af de foregående produktionsår).

Enhedsdokumentet berøres ikke af denne ændring.

9. Cirkulation af vin

Kapitel 1, punkt IX, nr. 5, litra b), vedrørende datoen for cirkulation af vin mellem godkendte oplagshavere udgår.

Enhedsdokumentet berøres ikke af denne ændring.

10. Tilknytning til det geografiske område

Tilknytningen er blevet revideret for at ajourføre antallet af berørte kommuner (70 i stedet 126).

Enhedsdokumentets afsnit om tilknytning ændres i overensstemmelse hermed i punkt 8.

11. Overgangsbestemmelser

De udløbne overgangsforanstaltninger slettes.

Følgende tilføjes til kapitel 1, afsnit XI: »Bestemmelserne om pligten til at have et kontrolleret, naturligt elle sået plantedække mellem rækkerne eller, i mangel af et sådant plantedække, den erhvervsdrivendes pligt til at bearbejde jorden eller benytte biologiske bekæmpelsesmidler for at kontrollere den naturlige vegetation, gælder ikke for de parceller, der er tilplantet med vinstokke på datoen for godkendelsen af denne varespecifikation, og hvori afstanden mellem rækkerne er mindre end eller lig med 1,70 m.«

Overgangsforanstaltningen gør det muligt at undgå at straffe de eksisterende vinmarker, hvis nuværende forvaltning ikke er tilpasset de miljøvenlige landbrugsbestemmelser. På tæt beplantede vinmarker, der er kendetegnet ved en afstand mellem rækkerne på mindre end eller lig med 1,70 m, kan vedligeholdelsen af en permanent græsbevoksning eller bearbejdningen af jorden nemlig volde tekniske vanskeligheder (mekanisering, materiel, redskaber osv.). På vinmarker med lav beskæring øger græsbevoksningen også risikoen for frost om foråret. Desuden er et plantedække en desto større konkurrent til vinmarkens vandforsyning, jo større beplantningstætheden er. Til gengæld skal de vinmarker, der tilplantes efter godkendelse af varespecifikationen, uanset tætheden og afstanden mellem rækkerne, overholde de indførte miljøvenlige landbrugsbestemmelser, som forudsættes bekendt.

Enhedsdokumentet berøres ikke af denne ændring.

12. Registrering

I kapitel 2, afsnit II, nr. 3, erstattes »en puissance« (potentielt) med »naturel« (naturligt).

I tråd med affattelsen af samtlige varespecifikationer i området Anjou Saumur erstatter »titre alcoométrique volumique naturel« (naturligt alkoholindhold i volumen) udtrykkene »titre en puissance« (potentielt alkoholindhold) eller »degré« (alkoholindhold). Disse ændringer forbedrer disse varespecifikationers læsbarhed. Harmoniseringen af bestemmelserne om registrering skal lette udarbejdelsen af planen for inspektion af og kontrol med disse registre.

Enhedsdokumentet berøres ikke af denne ændring.

13. Vigtigste punkter, der skal kontrolleres

Kapitel 3 er blevet revideret for at stemme overens med affattelsen af de primære kontrolpunkter i varespecifikationerne for området Anjou Saumur.

Enhedsdokumentet berøres ikke af denne ændring.

ENHEDSDOKUMENT

1. Betegnelse

Cabernet d'Anjou

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Vinene er stille rosévine med følgende analytiske karakteristika:

Vinene skal have et naturligt alkoholindhold i volumen på mindst 10,5 %.

Efter gæringen har vinene et indhold af gæringsdygtigt sukker (glukose + fruktose) på mindst 10 g/l.

Efter berigelse er vinens totale alkoholindhold udtrykt i volumenprocent ikke over 13 %.

Indholdet af flygtig syre, samlet syreindhold og det totale indhold af svovldioxid svarer til det, der er fastsat i EU-reglerne, men ethvert parti uemballeret vin, der kan få benævnelsen »primeur« eller »nouveau« (ny), har et indhold af flygtig syre på ikke over 10,2 milliækvivalenter pr. liter.

Vinene har gæringsdygtigt sukker og en større eller mindre sødme. Deres intense aromatiske udtryk afspejler druesorternes egenart. Ikke desto mindre er frugten uomgængelig (fersken, jordbær, citrusfrugter osv.). Smagen er nøje afbalanceret mellem friskhed og rundhed. Aromaen er vedvarende og intens.

Generelle analytiske karakteristika Maksimalt alkoholindhold (i % vol.) Faktisk minimumsalkoholindhold (i % vol.) 10 Totalt minimumssyreindhold Maksimalt indhold af flygtig syre (i milliækvivalenter pr. liter) Totalt indhold af svovldioxid, maksimum (i milligram pr. liter)

5. Vinfremstillingspraksis

a) Væsentlige ønologiske fremgangsmåder

Beplantningstæthed — afstand

Dyrkningspraksis

Beplantningstætheden er mindst 4 000 vinstokke pr. ha. På disse vinmarker må afstanden mellem rækkerne ikke overstige 2,50 m, og afstanden mellem vinstokkene i en planterække må ikke være under 1 m. Høsten fra parceller med en beplantningstæthed på under 4 000, men mindst 3 300 stokke pr. ha er berettiget til anvendelse af den kontrollerede oprindelsesbetegnelse, forudsat at varespecifikationens bestemmelser om espalier og løvværkets højde overholdes. På disse parceller må afstanden mellem rækkerne ikke overstige 3 m, og afstanden mellem vinstokkene i en planterække må ikke være under 1 m.

Regler for beskæring og espalier

Dyrkningspraksis

Vinstokkene beskæres senest den 30. april ved blandet beskæring, så der er højst 14 skud pr. stok og højst 8 skud pr. gren.

Løvværkets højde på espalieret er mindst lig med 0,6 gange afstanden mellem rækkerne, idet denne højde måles mellem løvværkets nederste grænse, som skal være mindst 0,40 m over jorden, og den øverste beskæringsgrænse, som er mindst 0,20 m over den øverste espaliertråd.

Parceller med en beplantningstæthed på under 4 000, men mindst 3 300 stokke pr. ha, skal desuden overholde følgende espalierregler: Espalierpælene er mindst 1,90 m høje målt fra jorden. Espalieret har fire rækker tråde. Den øverste tråd er mindst 1,85 m over jorden.

Kunstvanding

Dyrkningspraksis

Kunstvanding er ikke tilladt.

Specifik ønologisk fremgangsmåde

Anvendelsen af kul til ønologisk brug, alene eller blandet i præparater, er forbudt.

Anvendelsen af træflis er ikke tilladt.

Efter berigelse er vinens totale alkoholindhold udtrykt i volumenprocent ikke over 13 %.

Ud over ovennævnte bestemmelser skal de ønologiske fremgangsmåder, som anvendes ved fremstillingen af disse vine, opfylde bestemmelserne i EU-lovgivningen og den franske landbrugs- og fiskerilov (»code rural et de la pêche maritime«).

b) Maksimumsudbytter

69 hektoliter pr. hektar

6. Afgrænset geografisk område

Alle etaper af produktionen af de vine, der kan få den kontrollerede oprindelsesbetegnelse »Cabernet d'Anjou«, finder sted i det geografiske område, som omfatter følgende kommuner på grundlag af den officielle geografiske kode 2018:

— departementet Deux-Sèvres: Argenton-l'Église, Bouillé-Loretz, Brion-près-Thouet, Louzy, Mauzé-Thouarsais, Oiron, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay og Val en Vignes (tidligere områder i de delegerede kommuner Bouillé-Saint-Paul og Cersay)

— departementet Maine-et-Loire: Allonnes, Angers, Antoigné, Artannes-sur-Thouet, Aubigné-sur-Layon, Beaulieu-sur-Layon, Bellevigne-en-Layon (tidligere områder i de delegerede kommuner Champ-sur-Layon, Faveraye-Mâchelles, Faye-d'Anjou, Rablay-sur-Layon og Thouarcé), Blaison-Saint-Sulpice (tidligere områder i de delegerede kommuner Blaison-Gohier og Saint-Sulpice), Bouchemaine, Brain-sur-Allonnes, Brézé, Brissac Loire Aubance (tidligere områder i de delegerede kommuner Alleuds, Brissac-Quincé, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saint-Saturnin-sur-Loire og Vauchrétien), Brossay, Cernusson, Chacé, Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (tidligere områder i de delegerede kommuner Chanzeaux, La Jumellière og Valanjou), Cizay-la-Madeleine, Cléré-sur-Layon, Le Coudray-Macouard, Courchamps, Denée, Dénezé-sous-Doué, Distré, Doué-en-Anjou (tidligere områder i de delegerede kommuner Brigné, Concourson-sur-Layon, Doué-la-Fontaine, Forges, Meigné, Montfort, Saint-Georges-sur-Layon og Les Verchers-sur-Layon), Épieds, Fontevraud-l'Abbaye, Les Garennes sur Loire (tidligere områder i de delegerede kommuner Juigné-sur-Loire og Saint-Jean-des-Mauvrets), Gennes-Val-de-Loire (tidligere områder i de delegerede kommuner Chênehutte-Trèves-Cunault, Gennes, Grézillé, Saint-Georges-des-Sept-Voies og Le Thoureil), Huillé, Ingrandes-le-Fresne-sur-Loire (tidligere område i den delegerede kommune Ingrandes), Jarzé Villages (tidligere område i den delegerede kommune Lué-en-Baugeois), Louresse-Rochemenier, Lys-Haut-Layon (tidligere områder i de delegerede kommuner Cerqueux-sous-Passavant, La Fosse-de-Tigné, Nueil-sur-Layon, Tancoigné, Tigné, Trémont og Vihiers), Mauges-sur-Loire (tidligere områder i de delegerede kommuner La Chapelle-Saint-Florent, Le Mesnil-en-Vallée, Montjean-sur-Loire, La Pommeraye, Saint-Florent-le-Vieil, Saint-Laurent-de-la-Plaine og Saint-Laurent-du-Mottay), Mazé-Milon (tidligere område i den delegerede kommune Fontaine-Milon), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée d'Anjou (tidligere områder i de delegerede kommuner Bouzillé, Champtoceaux, Drain, Landemont, Liré og La Varenne), Parnay, Passavant-sur-Layon, La Possonnière, Le Puy-Notre-Dame, Rochefort-sur-Loire, Rou-Marson, Saint-Cyr-en-Bourg, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Just-sur-Dive, Saint-Macaire-du-Bois, Saint-Melaine-sur-Aubance, Saumur, Savennières, Soulaines-sur-Aubance, Souzay-Champigny, Terranjou (tidligere områder i de delegerede kommuner Chavagnes, Martigné-Briand og Notre-Dame-d'Allençon), Tuffalun (tidligere områder i de delegerede kommuner Ambillou-Château, Louerre og Noyant-la-Plaine), Turquant, Les Ulmes, Val-du-Layon (tidligere områder i de delegerede kommuner Saint-Aubin-de-Luigné og Saint-Lambert-du-Lattay), Varennes-sur-Loire, Varrains, Vaudelnay og Villevêque

— departementet Vienne: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay og Les Trois-Moutiers.

7. Primære druesorter

Cabernet-sauvignon N

Cabernet franc N

8. Tilknytning til det geografiske område

Oplysninger om det geografiske område

Beskrivelse af de naturgivne faktorer, der bidrager til tilknytningen

Det geografiske område strækker sig over to store geologiske enheder, hvor vindistriktet primært optager skråningerne langs floderne og nogle plateauer. Mod vest er Prækambrium- og Palæozoikum-soklen forbundet med det armorikanske bjergmassiv, og mod øst dækker Paris-bækkenets Mesozoikum- og Kænozoikum-substratum den gamle sokkel. Denne geologiske egenart adskiller den vestlige del af det geografiske område, der er kendetegnet ved forekomster af skifer, især skiferler, lokalt kendt som »Anjou noir«, fra den østlige del af det geografiske område, der er kendetegnet ved forekomsten af kalktuf (Saumur) lokalt kaldet »Anjou blanc«.

Det geografiske område er historisk set knyttet til den gamle provins Anjou og strækker sig i 2018 hovedsagelig over den sydlige halvdel af departementet Maine-et-Loire (70 kommuner) og de nordligste dele af departementerne Deux-Sèvres (14 kommuner) og Vienne (9 kommuner).

På de parceller, der er afgrænset til høst af druer, er jordene dannet af forskellige geologiske formationer. Selv om de er meget forskellige, er de generelt meget næringsfattige og har en begrænset vandtilbageholdelsesevne. De har også en god opvarmningsevne.

Det geografiske område nyder godt af et tempereret kystklima med temmelig små temperaturudsving takket være dels den relative nærhed til Atlanterhavet, dels den varmeregulerende rolle, som Loire og dens bifloder spiller for området, og endelig vinmarkernes beliggenhed på skråningerne. Nævnes skal også Anjous milde klima (»la douceur angevine«), som især kommer til udtryk gennem vinteren, det lange forår og efteråret, mens høje varmegrader er hyppige om sommeren. De nordvest-/sydøstvendte relieffer beskytter mod den ofte fugtige vestenvind. Det geografiske område får således beskedne nedbørsmængder takket være en føneffekt og læ for fugtigheden fra havet på grund af det højere Choletais- og Mauges-terræn. De årlige nedbørsmængder ligger på ca. 585 mm, mens der falder næsten 800 mm i Choletais.

Beskrivelse af de menneskelige faktorer, der bidrager til tilknytningen

Der har været en ubrudt anerkendelse af et vindistrikt i Anjou siden det første århundrede efter Kristi fødsel. Vinstokkene står godt her, som man kan høre i Apollonius' digt (6. århundrede): »Ikke langt fra Bretagne ligger en by på en klippe, rig på gaver fra Ceres og Bacchus, som har fået sit navn Andégave (Angers) efter et græsk navn.« Selv om vindistriktet Anjou udvikler sig gennem Middelalderen under klostrenes forvaltning på selve Loires bredder og omkring Angers, opbygges omdømmet især fra det 12. og 13. århundrede. Senere bringer indflydelsen fra Henrik II og hertuginde Eleanor af Aquitaniens hof Anjou-vinen frem til de fineste tafler.

Produktionen udvikler sig kraftigt fra det 16. århundrede takket være de hollandske mellemmænd, der kom for at finde vine til eksport til deres hjemland og til kolonierne. Hollænderne forsyner sig rigeligt, og handelen er så blomstrende i det 18. århundrede, at floden Layon, der gennemskærer det geografiske område, bliver lagt i kanaler for at fremme transporten. Anjou-vinenes store berømmelse vækker imidlertid misundelse og afføder mange nye, opfindsomme skatter og afgifter, som får skadelige virkninger for handelen. Vendéerkrigens hærgen lagde til sidst vindistriktet øde. Fremgangen vendte tilbage i løbet af det 19. århundrede. I 1881 dækkede vindistriktet et areal på 45 000 ha, hvoraf 10 000 ha endnu stod tilbage i 1893 efter vinbladlusens angreb.

»Anjou« er primært kendt for sin produktion af hvidvine af druesorten chenin B. Tilplantningen med cabernet franc N og lidt senere med cabernet-sauvignon N tog imidlertid fart efter vinbladluskrisen. Vinfremstillingen er i begyndelsen af det 20. århundrede primært rettet mod fremstillingen af »rouget«, som er det lokale navn for en let vin, der drikkes på caféer, og udviklingen er første etape i omdannelsen af Anjou-vindistriktet. Druesorterne grolleau N og grolleau gris G, som giver »klarede« (»clairets«) og lyse vine, bidrager sammen med sorterne gamay N og pineau d'Aunis N til udviklingen af en stor produktion af berømte rosévine, der kendes og genkendes under de kontrollerede oprindelsesbetegnelser »Cabernet d'Anjou« og »Rosé d'Anjou«. Anden etape i omdannelsen bygger på den erfaring, som producenterne erhverver sig gennem forvaltningen af dette dyrkningsområde. Iagttagelsen og analysen af det bedste samspil mellem druesorten og plantningsstederne, vurderingen af druehøstens potentiale og mestringen af vinfremstillingsteknikkerne har drevet udviklingen af produktionen af rødvine siden 1960'erne.

Oplysninger om produkternes kvalitet og egenskaber

Rosévinene indeholder gæringsdygtigt sukker og en større eller mindre sødme. Deres intense aromatiske udtryk afspejler hver af druesorternes egenart. Ikke desto mindre er frugten uomgængelig (fersken, jordbær, citrusfrugter osv.). Smagen er nøje afbalanceret mellem friskhed og rundhed. Aromaen er vedvarende og intens.

Årsagssammenhæng

Stille vine

Kombinationen af et nordligt vindistrikt og et særligt landskab med et mildt klima og en original geologi og pedologi giver vinene en smagsidentitet, som kommer til udtryk gennem vinenes friskhed.

Mangfoldigheden i vinmarkernes placering med hensyn til geologi og jordbundsdannelse har givet producenterne mulighed for at finde de betingelser, hvor hver af de fremherskende druesorter kommer til optimalt udtryk. Vinproducenternes observationer og analyser af vinstokkene gør det muligt for dem at fastlægge den rette beplantning af vinområdet.

9. Andre vigtige betingelser (aftapning, mærkning og andre krav)

Område i umiddelbar nærhed

Retsgrundlag:

EU-lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Det område i umiddelbar nærhed, som er defineret i undtagelsen vedrørende fremstillingen og forarbejdningen af vinene, som kan opnå den kontrollerede oprindelsesbetegnelse »Cabernet d'Anjou«, omfatter følgende kommuner på grundlag af den officielle geografiske kode 2018:

— departementet Indre-et-Loire: Saint-Nicolas-de-Bourgueil

— departementet Loire-Atlantique: Ancenis, Le Loroux-Bottereau, Le Pallet, La Remaudière, Vair-sur-Loire (tidligere område i den delegerede kommune Anetz) og Vallet

— departementet Maine-et-Loire: Orée d'Anjou (tidligere område i den delegerede kommune Saint-Laurent-des-Autels) og Saint-Martin-du-Fouilloux.

Mærkning

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Navnet på den kontrollerede oprindelsesbetegnelse kan suppleres med benævnelsen »primeur« eller »nouveau« (ny) ifølge bestemmelserne i varespecifikationen.

De skrifttegn, der benyttes til de fakultative angivelser, hvis anvendelse i henhold til EU-reglerne kan reguleres af medlemsstaterne, må hverken i højden eller bredden være større end det dobbelte af størrelsen af de skrifttegn, som udgør betegnelsen for den kontrollerede oprindelsesbetegnelse.

Navnet på den kontrollerede oprindelsesbetegnelse kan suppleres af den geografiske betegnelse »Val de Loire« i henhold til de i varespecifikationen fastsatte bestemmelser. Bogstaverne i den geografiske betegnelse »Val de Loire« må hverken i højde eller bredde være mere end to tredjedele af bogstaverne i navnet på den kontrollerede oprindelsesbetegnelse.

Vine med benævnelsen »primeur« eller »nouveau« skal også være påtrykt årgang.

Navnet på den mindste geografiske enhed kan fremgå af etiketten på vinene, forudsat at det drejer sig om en navngiven matrikelregistreret lokalitet, og at navnet fremgår af høstanmeldelsen. Navnet på den matrikelregistrerede lokalitet anføres med skrifttegn, hvis størrelse hverken i højden eller bredden må være større end halvdelen af størrelsen af de skrifttegn, som udgør navnet på den kontrollerede oprindelsesbetegnelse.

Link til varespecifikationen

https://info.agriculture.gouv.fr/gedei/site/bo-agri/document_administratif-c7cad5d3-da9f-4088-aebd-c22f0626c5c3

(1) EUT L 9 af 11.1.2019, s. 2.